Hec pravi, da moški ob novici, da bo postal očka, izbira nov avto, bodoča mamica pa otroški voziček. Vrst otroških vozičkov je ogromno: za najmlajše so otroški vozički s košaro, na katere z nastavki lahko pritrdite lupinico. Dojenčki se od šestih mesecev naprej posedajo v športne otroške vozičke, ki so jim še posebno všeč, ker iz njih gledajo okoli sebe.
Nekateri proizvajalci otroških vozičkov ponujajo komplete otroških vozičkov 2 v 1 ali 3 v 1, torej košara, športni del in ogrodje otroškega vozička oz. košara, lupinica z nastavki, športni del in ogrodje otroškega vozička.
Ko dojenčki postanejo malčki, pogosto pride prav otroški voziček marela, ki se preprosto zloži. Posebni so otroški vozički za dvojčke, trojčke ali otroke z majhno razliko v starosti. Nekateri vozički so bolj modernega videza, drugi elegantni z večjimi kolesi in svetlečimi dodatki, spet tretji pa primerni za terensko vožnjo, kar spoznamo po večjih napihljivih gumah.